Iżda, fi żminijietna wkoll il-parroċċa qed ikollha ħafna opportunitajiet ġodda u ta'siwi kbir, kif il-Papa Pawlu VI fil-bidu tal-pontifikat tiegħu qal lill-kleru ta' Ruma, “Sempliċiment nemmen li l-iskrittura hekk antika u hekk ta' ġieh li hi l-parroċċa llum ukoll għandha missjoni meħtieġa, missjoni li taqbel maż-żminijiet ta' llum, għan tagħha hu li twaqqaf l-ewwel komunita' tal-poplu nisrani, trid tiġbor il-poplu u tgħallmu jgħix il-ħajja liturġika, trid tħares u ssaħħah il-fidi tan-nies ta' llum, hi skola fejn il-poplu ta' Alla jitgħallem id-duttrina ta' Kristu li twassal għas-salvazzjoni, hi fl-aħħarnett trid tħoss u tħaddem fil-prattika dawk l-egħmejjel kollha ta' tjieba li jsiru biss mill-imħabba umli għall-aħwa“(98).